Α4-0058/95

Πρόταση κανονισμού του Συμβουλίου που τροποποιεί τον κανονισμό (ΕΟΚ) αριθ. 1785/81 περί κοινής οργανώσεως της αγοράς στον τομέα της ζάχαρης και τον κανονισμό (ΕΟΚ) αριθ. 1010/86 για τον καθορισμό των γενικών κανόνων που εφαρμόζονται στην επιστροφή στην παραγωγή για ορισμένα προϊόντα του τομέα της ζάχαρης που χρησιμοποιούνται στη χημική βιομηχανία (COM(94)0439 - C4-0018/95 - 94/0248(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τέταρτη αιτιολογική σκέψη

>Αρχικό κείμενο>

εκτιμώντας ότι οι ποσοστώσεις παραγωγής που κατανέμονται σε κάθε επιχείρηση του τομέα της ζάχαρης είναι δυνατόν στη διάρκεια της δεδομένης περιόδου εμπορίας, να οδηγήσουν, σαν αποτέλεσμα της κατανάλωσης, της παραγωγής, των εισαγωγών, των αποθεμάτων, των μεταφορών, καθώς και της αναμενόμενης μέσης ζημίας που επιβαρύνει το καθεστώς αυτοχρηματοδότησης, σε όγκο εξαγωγής που υπερβαίνει τον όγκο που έχει καθορισθεί από τη συμφωνία[semigr ] ότι, επομένως, πρέπει να προβλεφθεί η προσαρμογή, για μία ή περισσότερες περιόδους εμπορίας, των εγγυήσεων που προκύπτουν από τις ποσοστώσεις ώστε να καθίσταται δυνατή η τήρηση των δεσμεύσεων που έχει αναλάβει η Κοινότητα[semigr ]

>Κείμενο μετά την ψηφοφορία στο ΕΚ>

εκτιμώντας ότι οι ποσοστώσεις παραγωγής που κατανέμονται σε κάθε επιχείρηση του τομέα της ζάχαρης είναι δυνατόν στη διάρκεια της δεδομένης περιόδου εμπορίας, να οδηγήσουν, σαν αποτέλεσμα της κατανάλωσης, της παραγωγής, των εισαγωγών, των αποθεμάτων, των μεταφορών, καθώς και της αναμενόμενης μέσης ζημίας που επιβαρύνει το καθεστώς αυτοχρηματοδότησης, σε όγκο εξαγωγής ή σε δημοσιονομικές δεσμεύσεις, που υπερβαίνει τον όγκο που έχει καθορισθεί από τη συμφωνία[semigr ] ότι, επομένως, πρέπει να προβλεφθεί η προσαρμογή, για μία ή περισσότερες περιόδους εμπορίας, των εγγυήσεων που προκύπτουν από τις ποσοστώσεις ώστε να καθίσταται δυνατή η τήρηση των ποσοτικών ή δημοσιονομικών δεσμεύσεων που έχει αναλάβει η Κοινότητα[semigr ]

(Τροπολογία 2)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

εκτιμώντας ότι το καθεστώς εφοδιασμού των βιομηχανιών ζάχαρης που προβλέπεται στο άρθρο 37 του κανονισμού (ΕΟΚ) αριθ. 1785/81 μπορεί να σημαίνει στην πράξη αύξηση της ποσότητας της ζάχαρης που μπορεί να ραφιναρισθεί με κοινοτικές εγγυήσεις[semigr ] ότι αυτό μπορεί να προκαλέσει αύξηση των κοινοτικών πλεονασμάτων ζάχαρης[semigr ] ότι θα ήταν άδικο λόγω των δεσμεύσεων που ανέλαβε η Ευρωπαϊκή Ένωση έναντι της ΓΣΔΕ τα πλεονάσματα αυτά να βλάψουν εκείνα τα κράτη μέλη που δεν επωφελούνταν από το καθεστώς του ραφιναρίσματος[semigr ] για το λόγο αυτό, είναι αναγκαίο να παρακολουθήσει πολύ προσεκτικά η Επιτροπή την εξέλιξη της κοινοτικής παραγωγής και, σε περίπτωση που προηγηθεί έντονη διατάραξη της ισορροπίας μεταξύ των διαφόρων κρατών μελών, να προτείνει τα μέτρα εκείνα που απαιτούνται για την προσαρμογή των εθνικών ποσοστώσεων,

(Τροπολογία 3)

Έβδομη αιτιολογική σκέψη

>Αρχικό κείμενο>

εκτιμώντας ότι η κοινή οργάνωση αγοράς της ζάχαρης, λόγω του υποχρεωτικού καθεστώτος των ποσοστώσεων παραγωγής το οποίο έχει θεσπίσει, προβλέπει ήδη τη δυνατότητα για τις επιχειρήσεις να αποφασίζουν, σε συμφωνία με τους παραγωγούς τεύτλων και ζαχαροκάλαμου, τη μεταφορά ενός τμήματος της παραγωγής από μία περίοδο εμπορίας στην επόμενη, ως παραγωγή αυτής της τελευταίας με υποχρεωτική αποθεματοποίηση 12 μηνών[semigr ] ότι αυτή η ευχέρεια μεταφοράς είχε ως βασικό αντικείμενο να επιτρέψει στους ενδιαφερόμενους να αντιμετωπίσουν τις απρόβλεπτες εξελίξεις της παραγωγής από την μία περίοδο στην άλλη χωρίς, όταν πρόκειται για την παραχθείσα ζάχαρη Γ, να πρέπει απαραιτήτως να εξαγάγουν προς τρίτη χώρα ανεξαρτήτως της κατάστασης που επικρατεί, στην παγκόσμια αγορά ζάχαρης[semigr ] ότι, από την περίοδο εμπορίας 1981/82,έχει προβλεφθεί ότι η μεταφερόμενη ζάχαρη Γ μπορούσε στο εξής να τυγχάνει επιστροφής που προβλέπεται από το κοινοτικό καθεστώς εξίσωσης των δαπανών αποθεματοποίησης στη διάρκεια της περιόδου της υποχρεωτικής αποθεματοποίησης[semigr ] ότι, μετά την εφαρμογή της επιστροφής αυτής επί δεκατρείς περιόδους εμπορίας, διαπιστώνεται αισθητή αύξηση των μεταφερόμενων ποσοτήτων ζάχαρης Γ και επομένως, μια πρακτική της μεταφοράς που δεν έχει πλέον σχέση με την προαναφερθείσα έννοια της μεταφοράς[semigr ] ότι, εξάλλου, η συστηματική πρακτική της μεταφοράς που αφορά σημαντικές ποσότητες μπορεί να αποτελέσει κίνητρο για την παραγωγή ζάχαρης Γ και εμπόδιο για την καλή λειτουργία του συστήματος των ποσοστώσεων[semigr ] ότι, υπό τις συνθήκες αυτές, πρέπει να γίνει στροφή, για τη ζάχαρη Γ που μεταφέρεται από την παραγωγή της περιόδου εμπορίας 1996/97 προς την κατάσταση που υπήρχε από το 1968/69 μέχρι το 1980/81, ότι δηλαδή, κατά την περίοδο της υποχρεωτικής αποθεματοποίησης, η ζάχαρη Γ που μεταφέρεται δεν μπορεί πλέον να επωφεληθεί της επιστροφής των δαπανών αποθεματοποίησης στο πλαίσιο του κοινοτικού καθεστώτος εξίσωσης των δαπανών αυτών[semigr ] ότι, εντούτοις, ως μεταβατικό μέτρο, ενδείκνυται η άμβλυνση του συγκεκριμένου κανόνα προβλέποντας ότι για τη μεταφορά από την περίοδο εμπορίας 1995/96 στην περίοδο 1996/97, η επιστροφή αυτή των δαπανών αποθεματοποίησης θα χορηγηθεί για τους έξι πρώτους μήνες της περιόδου υποχρεωτικής αποθεματοποίησης[semigr ] ότι, εξάλλου, είναι σκόπιμο να μην καταργηθεί η χορήγηση της επιστροφής αυτής για τα είδη ζάχαρης που εμπίπτουν στο καθεστώς της μείωσης εγγυήσεων βάσει των υποχρεώσεων που απορρέουν από τις δεσμεύσεις που έχουν αναληφθεί στο πλαίσιο της συμφωνίας[semigr ]

>Κείμενο μετά την ψηφοφορία στο ΕΚ>

εκτιμώντας ότι η κοινή οργάνωση αγοράς της ζάχαρης, λόγω του υποχρεωτικού καθεστώτος των ποσοστώσεων παραγωγής το οποίο έχει θεσπίσει, προβλέπει ήδη τη δυνατότητα για τις επιχειρήσεις να αποφασίζουν, σε συμφωνία με τους παραγωγούς τεύτλων και ζαχαροκάλαμου, τη μεταφορά ενός τμήματος της παραγωγής από μία περίοδο εμπορίας στην επόμενη, ως παραγωγή αυτής της τελευταίας με υποχρεωτική αποθεματοποίηση 12 μηνών[semigr ] ότι αυτή η ευχέρεια μεταφοράς έχει ως βασικό αντικείμενο να επιτρέψει στους ενδιαφερόμενους να αντιμετωπίσουν τις απρόβλεπτες εξελίξεις της παραγωγής από την μία περίοδο στην άλλη, οι οποίες οφείλονται σε ορισμένες περιπτώσεις σε διακυμάνσεις του εισοδήματος που προκαλούνται για κλιματικούς λόγους, όπου στις ελλειμματικές χώρες αυτή η δυνατότητα επιτρέπει τη ρύθμιση των εφοδιασμών της αγοράς και παρέχει σταθερότητα στα εμπορικά κυκλώματα, ενώ, από την άλλη, στις χώρες εξαγωγείς μπορεί να ρυθμίζει τις πωλήσεις ζάχαρης Γ στη διεθνή αγορά ανάλογα με τις δυνατότητες απορρόφησης της εν λόγω αγοράς, χωρίς, όταν πρόκειται για την παραχθείσα ζάχαρη Γ, να πρέπει απαραιτήτως να εξαγάγουν προς τρίτη χώρα ανεξαρτήτως της κατάστασης που επικρατεί, στην παγκόσμια αγορά ζάχαρης[semigr ] ότι, από την περίοδο εμπορίας 1981/82,έχει προβλεφθεί ότι η μεταφερόμενη ζάχαρη Γ μπορούσε στο εξής να τυγχάνει επιστροφής που προβλέπεται από το κοινοτικό καθεστώς εξίσωσης των δαπανών αποθεματοποίησης στη διάρκεια της περιόδου της υποχρεωτικής αποθεματοποίησης[semigr ] ότι, μετά την εφαρμογή της επιστροφής αυτής επί δεκατρείς περιόδους εμπορίας, διαπιστώνεται ότι το μέτρο αυτό έχει συμβάλει τόσο στην εσωτερική ρύθμιση των εφοδιασμών της αγοράς, όσο και στην κατάλληλη διανομή κατά την περίοδο των εξαγωγών και ως εκ τούτου ενδείκνυται να διατηρηθεί έως την περίοδο εμπορίας 2000/2001[semigr ] ότι, εξάλλου, είναι σκόπιμο να εφαρμοσθεί η χορήγηση της επιστροφής αυτής για τα είδη ζάχαρης που εμπίπτουν στο καθεστώς της μείωσης εγγυήσεων βάσει των υποχρεώσεων που απορρέουν από τις δεσμεύσεις που έχουν αναληφθεί στο πλαίσιο της συμφωνίας[semigr ]

(Τροπολογία 4)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

εκτιμώντας ότι πρέπει να ισχύουν οι ίδιες τιμές και οι ίδιοι όροι για την πρώτη ύλη που προμηθεύεται η ευρωπαϊκή βιομηχανία, από όποια χώρα και αν προέρχεται[semigr ]

(Τροπολογία 6)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

εκτιμώντας ότι κατά την οικοδόμηση στην Πορτογαλία ενός εργοστασίου μεταποίησης των ζαχαροτεύτλων, συνιστάται, για τη χορήγηση της σχετικής ποσόστωσης στην παραγωγή, να επιτραπεί στο εν λόγω κράτος μέλος να χορηγήσει μεταβατική ενίσχυση προς διευκόλυνση της εισαγωγής της εν λόγω καλλιέργειας και της προσαρμογής της στα υπάρχοντα παραγωγικά συστήματα, εκεί όπου επικρατούν εκμεταλλεύσεις μικρής κλίμακας, καθώς και κατακερματισμός των εκμεταλλεύσεων.

(Τροπολογία 7)

Δέκατη πέμπτη αιτιολογική σκέψη

>Αρχικό κείμενο>

εκτιμώντας ότι είναι σκόπιμο να καταργηθεί το καθεστώς της μερικής απαλλαγής που προβλέπεται στο άρθρο 9 του κανονισμού (ΕΟΚ) αριθ. 1010/86 του Συμβουλίου(1), όπως τροποποιήθηκε τελευταία από τον κανονισμό (ΕΟΚ) αριθ. 464/91 της Επιτροπής(2), όσον αφορά την αυτοχρηματοδότηση για τη ζάχαρη που χρησιμοποιείται στη χημική βιομηχανία,

(1) EE C 94 της 09.04.1986, σ. 9

(2) EE C 54 της 28.02.1991, σ. 22

>Κείμενο μετά την ψηφοφορία στο ΕΚ>

Διαγράφεται

(Τροπολογία 8)

Αιτιολογική σκέψη 15α (νέα)

>Κείμενο μετά την ψηφοφορία στο ΕΚ>

εκτιμώντας ότι η μαγιά μπορεί να επιτρέψει την αύξηση των δυνατοτήτων διάθεσης της ζάχαρης και ότι επομένως θα μπορούσε να περιληφθεί η μαγιά στο παράρτημα του κανονισμού ΕΟΚ αριθ. 1010/86 του Συμβουλίου(1), που τροποποιήθηκε για τελευταία φορά από τον κανονισμό (ΕΟΚ) αριθ. 464/94 της Επιτροπής(2),

(1) ΕΕ C 94 της 09.04.1986, σ. 9

(2) ΕΕ C 54 της 28.02.1991, σ. 22

(Τροπολογία 9)

ΑΡΘΡΟ 1, ΠΑΡΑΓΡΑΦΟΣ -1 (νέα)

Άρθρο 8, παράγραφος 1α (νέα), (Κανονισμός (ΕΟΚ) αριθ. 1785/81)

>Κείμενο μετά την ψηφοφορία στο ΕΚ>

-1. Στο άρθρο 8 προστίθεται η ακόλουθη παράγραφος 1α:

>Κείμενο μετά την ψηφοφορία στο ΕΚ>

"1α. Το καθεστώς ίσης κατανομής που προβλέπεται στην πρώτη παράγραφο δεν εφαρμόζεται για τη ζάχαρη που προέρχεται από ζαχαροκάλαμα που υπέστησαν επεξεργασία στην Ισπανία και διατέθηκαν στην αγορά του εν λόγω κράτους μέλους κατά τη διάρκεια των περιόδων εμπορίας 1995/96 έως 2000/1.»

(Τροπολογία 10)

ΑΡΘΡΟ 1, ΠΑΡΑΓΡΑΦΟΣ 1

Άρθρο 9, παράγραφος 3, δεύτερο εδάφιο, (Κανονισμός (ΕΟΚ) αριθ. 1785/81)

>Αρχικό κείμενο>

1. Στο άρθρο 9 παράγραφος 3 προστίθεται το ακόλουθο δεύτερο εδάφιο:

«Το κατ´ αποκοπή ποσό των 7 Ecu ανά 100 χιλιόγραμμα λευκής ζάχαρης που προβλέπεται στο άρθρο 4α του κανονισμού (ΕΟΚ) αριθ. 1010/86 μπορεί να μειωθεί μέχρι το μηδέν.»

>Κείμενο μετά την ψηφοφορία στο ΕΚ>

Διαγράφεται

(Τροπολογία 11)

ΑΡΘΡΟ 1, ΠΑΡΑΓΡΑΦΟΣ 7

Άρθρο 23, παράγραφος 4α, πρώτο εδάφιο (Κανονισμός (ΕΟΚ) αριθ. 1785/81)

>Αρχικό κείμενο>

4α. Προκειμένου να τηρηθούν οι υποχρεώσεις που έχει αναλάβει η Κοινότητα στο πλαίσιο της γεωργικής συμφωνίας που συναφθεί σύμφωνα με το άρθρο 228 παρ. 2 της Συνθήκης, οι εγγυήσεις διάθεσης της ζάχαρης, της ισογλυκόζης και του σιροπιού ινουλίνης που παράγονται υπό καθεστώς ποσοστώσεων είναι δυνατόν να μειωθούν για μια ή περισσότερες καθορισμένες περιόδους εμπορίας.

>Κείμενο μετά την ψηφοφορία στο ΕΚ>

4α. Προκειμένου να τηρηθούν οι υποχρεώσεις που έχει αναλάβει η Κοινότητα στο πλαίσιο της γεωργικής συμφωνίας που συναφθεί σύμφωνα με το άρθρο 228 παρ. 2 της Συνθήκης, οι εγγυήσεις διάθεσης της ζάχαρης, της ισογλυκόζης και του σιροπιού ινουλίνης που παράγονται υπό καθεστώς ποσοστώσεων είναι δυνατόν να μειωθούν για μια ή περισσότερες καθορισμένες περιόδους εμπορίας, εκτός και αν διαπιστωθεί, εκ μέρους της Επιτροπής Διαχείρισης για την οποία γίνεται λόγος στο άρθρο 40, η ακρίβεια των διαδικασιών που εγκρίθηκαν βάσει του περιεχομένου του άρθρου 24β), παράγραφος 5, εδάφιο γ).

(Τροπολογία 12)

ΑΡΘΡΟ 1, ΠΑΡΑΓΡΑΦΟΣ 7

Άρθρο 23, παράγραφος 4α, δεύτερο εδάφιο (Κανονισμός (ΕΟΚ) αριθ. 1785/81)

>Αρχικό κείμενο>

Για την εφαρμογή του πρώτου εδαφίου, ορίζεται, πριν από την 1η Οκτωβρίου, για κάθε περίοδο εμπορίας, η ποσότητα που είναι εγγυημένη στο πλαίσιο των ποσοστώσεων με βάση τις προβλέψεις παραγωγής, εισαγωγών, κατανάλωσης, αποθεματοποίησης, μεταφοράς και εξαγωγίμου υπολοίπου καθώς επίσης και αναμενόμενης μέσης ζημίας που επιβαρύνει το καθεστώς αυτοχρηματοδότησης κατά την έννοια του άρθρου 28 παράγραφος 1 υπό δ). Όταν οι προβλέψεις αυτές εμφανίζουν εξαγώγιμο υπόλοιπο για την εν λόγω περίοδο εμπορίας, που υπερβαίνει το μέγιστο προβλεπόμενο από την προαναφερθείσα εν λόγω συμφωνία, η εγγυημένη ποσότητα μειώνεται κατά τη διαφορά σύμφωνα με τη διαδικασία που προβλέπεται στο άρθρο 41. Η διαφορά αυτή κατανέμεται μεταξύ της ζάχαρης, της ισογλυκόζης και του σιροπιού ινουλίνης ανάλογα με το ποσοστό που αντιπροσωπεύει το υπόλοιπο των ποσοστώσεων Α και Β κάθε προϊόντος στην Κοινότητα, και στη συνέχεια κατανέμεται ανά κράτος μέλος και ανά προϊόν εφαρμόζοντας τον αντίστοιχο συντελεστή κατανομής που καθορίζεται στον κατωτέρω πίνακα.

>Κείμενο μετά την ψηφοφορία στο ΕΚ>

Για την εφαρμογή του πρώτου εδαφίου, ορίζεται, πριν από την 1η Οκτωβρίου, για κάθε περίοδο εμπορίας, η ποσότητα που είναι εγγυημένη στο πλαίσιο των ποσοστώσεων με βάση τις προβλέψεις παραγωγής, εισαγωγών, κατανάλωσης, αποθεματοποίησης, μεταφοράς και εξαγωγίμου υπολοίπου καθώς επίσης και αναμενόμενης μέσης ζημίας που επιβαρύνει το καθεστώς αυτοχρηματοδότησης κατά την έννοια του άρθρου 28 παράγραφος 1 υπό δ). Όταν οι προβλέψεις αυτές εμφανίζουν εξαγώγιμο υπόλοιπο για την εν λόγω περίοδο εμπορίας, που υπερβαίνει το μέγιστο προβλεπόμενο από την προαναφερθείσα εν λόγω συμφωνία, είτε από ποσοτικής είτε από δημοσιονομικής άποψης, η εγγυημένη ποσότητα μειώνεται κατά τη διαφορά σύμφωνα με τη διαδικασία που προβλέπεται στο άρθρο 41. Η διαφορά αυτή κατανέμεται μεταξύ της ζάχαρης, της ισογλυκόζης και του σιροπιού ινουλίνης ανάλογα με το ποσοστό που αντιπροσωπεύει το υπόλοιπο των ποσοστώσεων Α και Β κάθε προϊόντος στην Κοινότητα, και στη συνέχεια κατανέμεται ανά κράτος μέλος και ανά προϊόν εφαρμόζοντας τον αντίστοιχο συντελεστή κατανομής που καθορίζεται στον κατωτέρω πίνακα.

(Τροπολογία 13)

ΑΡΘΡΟ 1, ΠΑΡΑΓΡΑΦΟΣ 7

Άρθρο 23, παράγραφος 4α, εδάφιο 2α) (νέο) (Κανονισμός (ΕΟΚ) αριθ. 1785/81)

>Κείμενο μετά την ψηφοφορία στο ΕΚ>

Η ρύθμιση του τομέα της ινουλίνης πρέπει να περιλαμβάνει τις βάσεις για τις σχέσεις μεταξύ μεταποιητών και προμηθευτών της πρώτης ύλης, κυρίως όσον αφορά τις τιμές, τις εισφορές και τις διεπαγγελματικές συμφωνίες που λαμβάνουν ως πρότυπο τον τομέα της ζάχαρης.

(Τροπολογία 14)

ΑΡΘΡΟ 1, ΠΑΡΑΓΡΑΦΟΣ 7

Άρθρο 23, παράγραφος 4α, εδάφιο 2β) (νέο) (Κανονισμός (ΕΟΚ) αριθ. 1785/81)

>Κείμενο μετά την ψηφοφορία στο ΕΚ>

Σε περίπτωση χορήγησης ποσοστώσεων, ο κανονισμός πρέπει να προβλέπει τους τρόπους καθορισμού των τιμών της πρώτης γεωργικής ύλης, σε συσχετισμό με τις τιμές που εφαρμόζονται στον τομέα της ζάχαρης, καθώς και την εφαρμογή στον τομέα της ινουλίνης διατάξεων αναλόγων με εκείνες που ισχύουν στις διεπαγγελματικές συμφωνίες του τομέα της ζάχαρης.

(Τροπολογία 15)

ΑΡΘΡΟ 1, ΠΑΡΑΓΡΑΦΟΣ 10α (νέα)

Άρθρο 24β, παράγραφοι 1 έως 3 (νέες) (Κανονισμός (ΕΟΚ) αριθ. 1785/81)

>Κείμενο μετά την ψηφοφορία στο ΕΚ>

10α. Οι παράγραφοι 1 έως 3 του άρθρου 24β αντικαθίστανται από το ακόλουθο κείμενο:

>Κείμενο μετά την ψηφοφορία στο ΕΚ>

"1. Προκειμένου να τύχουν σεβασμού τα κεκτημένα δικαιώματα παραγωγής και να υπάρξουν εγγυήσεις για ισορροπία μεταξύ των διαφόρων προϊόντων που καλύπτει η ΚΟΑ, θα ορίζονται από το Συμβούλιο οι ποσοστώσεις σιροπιού ινουλίνης για την περίοδο 1995/6 έως 2000/20001, σε ποσότητα που να αντιστοιχεί στο μέσο όρο της πραγματικής παραγωγής που λαμβάνεται κατά τη διάρκεια των τελευταίων τριών περιόδων εμπορίας (1992/93 έως 1994/95).»

(Τροπολογία 16)

ΑΡΘΡΟ 1, ΠΑΡΑΓΡΑΦΟΣ 10β (νέα)

Άρθρο 25, παράγραφος 1 (Κανονισμός (ΕΟΚ) αριθ. 1785/81)

>Κείμενο μετά την ψηφοφορία στο ΕΚ>

10β. Η παράγραφος 1 του άρθρου 25 διατυπώνεται ως εξής:

>Κείμενο μετά την ψηφοφορία στο ΕΚ>

"1. Τα κράτη μέλη μπορούν, υπό τους όρους του παρόντος άρθρου και λαμβάνοντας υπόψη τα συμφέροντα όλων των ενδιαφερομένων μερών, κυρίως των παραγωγών ζαχαροτεύτλων και ζαχαροκαλάμων, να μεταφέρουν ποσοστώσεις Α και Β από μια επιχείρηση σε άλλη. Οι μεταφορές αυτές δεν πρέπει εντούτοις να σημαίνουν μετατροπή της ποσόστωσης ζάχαρης σε ποσόστωση ισογλυκόζης ή αντιστρόφως ούτε και μετατροπή ποσοστώσεων ινουλίνης σε ποσοστώσεις ζάχαρης ή ισογλυκόζης ή αντιστρόφως.»

(Τροπολογία 17)

ΑΡΘΡΟ 1, ΠΑΡΑΓΡΑΦΟΣ 11

Άρθρο 27, παράγραφος 2, δεύτερη παύλα (Κανονισμός (ΕΟΚ) αριθ. 1785/81)

>Αρχικό κείμενο>

- και οφείλουν να αποθεματοποιήσουν την ή τις ποσότητες προς μεταφορά δώδεκα συνεχόμενους μήνες από ημερομηνία που πρόκειται να προσδιοριστεί. Για την περίοδο αυτή, οι δαπάνες αποθεματοποίησης δεν επιστρέφονται πλέον σύμφωνα με το άρθρο 8 για την παραγωγή ζάχαρης Γ που μεταφέρεται από την παραγωγή της περιόδου εμπορίας 1996/1997 στην επόμενη περίοδο εμπορίας.

>Κείμενο μετά την ψηφοφορία στο ΕΚ>

- και οφείλουν να αποθεματοποιήσουν την ή τις ποσότητες προς μεταφορά δώδεκα συνεχόμενους μήνες από ημερομηνία που πρόκειται να προσδιοριστεί. Για την περίοδο αυτή, οι δαπάνες αποθεματοποίησης δεν επιστρέφονται πλέον σύμφωνα με το άρθρο 8 για την παραγωγή ζάχαρης Γ που μεταφέρεται από την παραγωγή της περιόδου εμπορίας 1996/1997 στην επόμενη περίοδο εμπορίας.

>Αρχικό κείμενο>

Για την παραγωγή ζάχαρης Γ της περιόδου εμπορίας 1995/1996 που μεταφέρεται στην περίοδο εμπορίας 1996/1997, η επιστροφή αυτή για τις δαπάνες αποθεματοποίησης χορηγείται ως μεταβατικό μέτρο, για το πρώτο εξάμηνο της περιόδου υποχρεωτικής αποθεματοποίησης.

>Αρχικό κείμενο>

Ωστόσο, για την παραγωγή ζάχαρης Α και ζάχαρης Β που γίνεται παραγωγή ζάχαρης Γ μετά την εφαρμογή του άρθρου 23 παράγραφος 4α και μεταφέρεται, οι δαπάνες αποθεματοποίησης επιστρέφονται σύμφωνα με το άρθρο 8".

>Κείμενο μετά την ψηφοφορία στο ΕΚ>

Εξάλλου, σε κάθε περίπτωση για την παραγωγή ζάχαρης Α και ζάχαρης Β που γίνεται παραγωγή ζάχαρης Γ μετά την εφαρμογή του άρθρου 23 παράγραφος 4α και μεταφέρεται, οι δαπάνες αποθεματοποίησης επιστρέφονται σύμφωνα με το άρθρο 8".

(Τροπολογία 18)

ΑΡΘΡΟ 1, ΠΑΡΑΓΡΑΦΟΣ 12

Άρθρο 28, παράγραφος 1, σημείο ε), δεύτερο εδάφιο (Κανονισμός (ΕΟΚ)

αριθ. 1785/81)

>Αρχικό κείμενο>

Για τον προσδιορισμό της συνολικής αυτής ζημίας, λαμβάνονται υπόψη οι ζημίες που προκύπτουν από τη χορήγηση των επιστροφών στην παραγωγή που αναφέρεται στο άρθρο 1 του κανονισμού (ΕΟΚ) αριθ. 1010/86, για τις δικαιούχους ποσότητες βασικού προϊόντος.

>Κείμενο μετά την ψηφοφορία στο ΕΚ>

Για τον προσδιορισμό της συνολικής αυτής ζημίας, λαμβάνονται υπόψη οι ζημίες που προκύπτουν από τη χορήγηση των επιστροφών στην παραγωγή που αναφέρεται στο άρθρο 1 του κανονισμού (ΕΟΚ) αριθ. 1010/86, για τις δικαιούχους ποσότητες βασικού προϊόντος, εφόσον υπερβαίνουν γενικά τους 60.000 τόνους ζάχαρης που εκφράζονται σε λευκή ζάχαρη.

(Τροπολογία 19)

ΑΡΘΡΟ 1, ΠΑΡΑΓΡΑΦΟΣ 15

Άρθρο 37, παράγραφος 2α (νέα) (Κανονισμός (ΕΟΚ) αριθ. 1785/81)

>Κείμενο μετά την ψηφοφορία στο ΕΚ>

2α. Στην περίπτωση που οι εισαγωγές ζάχαρης υπό το προτιμησιακό καθεστώς που προβλέπεται στο παρόν άρθρο επιφέρουν μείωση των εγγυήσεων εμπορίας σε σχέση με τις ορισθείσες ποσοστώσεις, χορηγείται στους θιγόμενους παραγωγούς-αγρότες χρηματοδοτική αντιστάθμιση από το ΕΓΤΠΕ-εγγυήσεις.

Οι όροι υπολογισμού και χορήγησης αυτής της ενίσχυσης που ισοδυναμεί με την απώλεια των εισοδημάτων των παραγωγών-αγροτών, καθορίζονται σύμφωνα με τη διαδικασία που προβλέπεται στο άρθρο 41 του Καν. 1785/81. Η ενίσχυση αυτή μπορεί επίσης να χορηγηθεί υπό μορφή μείωσης της συμμετοχής των παραγωγών-αγροτών στην καταβολή των εισφορών στην παραγωγή.

(Τροπολογία 21)

ΑΡΘΡΟ 1, ΠΑΡΑΓΡΑΦΟΣ 16α (νέα)

Άρθρο 46, παράγραφος 8, πρώτο εδάφιο (Κανονισμός (ΕΟΚ) αριθ. 1785/81)

>Κείμενο μετά την ψηφοφορία στο ΕΚ>

16α. Στο πρώτο εδάφιο της παρ. 8 του άρθρου 46 του Κανονισμού 1785/81, η φράση «περίοδοι εμπορίας 1993/1994 έως 1995/1996" αντικαθίσταται από τη φράση «περίοδοι εμπορίας 1993/1994 έως 1996/1997".

(Τροπολογία 22)

ΑΡΘΡΟ 1, ΠΑΡΑΓΡΑΦΟΣ 16β (νέα)

Άρθρο 46, παράγραφος 8α (νέα) (Κανονισμός (ΕΟΚ) αριθ. 1785/81)

>Κείμενο μετά την ψηφοφορία στο ΕΚ>

16β. Στο άρθρο 46, παράγραφο 8 προστίθεται η ακόλουθη παράγραφος 8α:

>Κείμενο μετά την ψηφοφορία στο ΕΚ>

"8α. Στα κράτη μέλη που παρουσιάζουν επιτόκια υψηλότερα από εκείνα που χρησιμοποιήθηκαν ως αναφορά για τον υπολογισμό της μηνιαίας εισφοράς για τα έξοδα αποθήκευσης, δίδεται η δυνατότητα να καλύψουν, με εθνικές ενισχύσεις, τις επιπτώσεις της διαφοράς αυτής στα εν λόγω έξοδα.»

(Τροπολογία 23)

ΑΡΘΡΟ 2

>Αρχικό κείμενο>

Το άρθρο 9 του κανονισμού (ΕΟΚ) αριθ. 1010/86 καταργείται

>Κείμενο μετά την ψηφοφορία στο ΕΚ>

Διαγράφεται

(Τροπολογία 24)

ΑΡΘΡΟ 2α (νέο)

>Κείμενο μετά την ψηφοφορία στο ΕΚ>

Λαμβάνοντας υπόψη την οικονομική, κοινωνική και οικολογική σημασία της καλλιέργειας των ζαχαροτεύτλων στις σχετικές περιοχές της Ευρωπαϊκής Ένωσης, η Επιτροπή υποβάλλει έως της 30 Ιουνίου 1999 στο Συμβούλιο και στο Ευρωπαϊκό Κοινοβούλιο έκθεση -η οποία περιλαμβάνει ενδεχομένως και προτάσεις για την τροποποίηση της κοινής οργάνωσης αγοράς για τη ζάχαρη- με στόχο να επέλθει σταθεροποίηση στον εν λόγω τομέα.

(Τροπολογία 26)

ΑΡΘΡΟ 2γ (νέο)

>Κείμενο μετά την ψηφοφορία στο ΕΚ>

Η Επιτροπή υποβάλλει έκθεση στην οποία θα εκτιμώνται οι πιθανές συνέπειες για την αύξηση της κατανάλωσης ζάχαρης, οι οποίες θα μπορούσαν να επέλθουν ως συνέπεια της διεύρυνσης του καταλόγου των προϊόντων της χημικής βιομηχανίας που μπορούν να τύχουν επιστροφών λόγω της χρησιμοποίησης ζάχαρης (για παράδειγμα, στην παρασκευή μαγιάς).

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που τροποποιεί τον κανονισμό (ΕΟΚ) αριθ. 1785/81 περί κοινής οργανώσεως της αγοράς στον τομέα της ζάχαρης και τον κανονισμό (ΕΟΚ) αριθ. 1010/86 για τον καθορισμό των γενικών κανόνων που εφαρμόζονται στην επιστροφή στην παραγωγή για ορισμένα προϊόντα του τομέα της ζάχαρης που χρησιμοποιούνται στη χημική βιομηχανία (COM(94)0439 - C4- 0018/95 - 94/0248(CNS))

(Διαδικασία διαβούλευσης)

To Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0439 - 94/0248(CNS)) ((ΕΕ C 377 της 31.12.1994, σ. 18)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΟΚ (C4-0018/95),

- έχοντας υπόψη το άρθρο 58 του Κανονισμού,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου καθώς και τις γνωμοδοτήσεις της Επιτροπής Προϋπολογισμών, της Επιτροπής Ανάπτυξης και Συνεργασίας και της Επιτροπής Ελέγχου του Προϋπολογισμού (Α4- 0058/95)

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής μετά τη σχετική ψηφοφορία[semigr ]

2. ζητεί από το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί από το Συμβούλιο να γνωμοδοτήσει, εφόσον αυτό προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.